《迟邑侯萧明府》
明代·陈复

鸿胪醉宴出枫宸，马首风旗一道新。盘错自天分利器，疲聋随处待深仁。

帘垂永昼花浮砚，琴弄香风锦列茵。多少抠趋钦迟意，幸怜垂老得安身。

作者简介：明福建惠安人，字鼎初。永乐二十二年进士。官户部主事，正统中知杭州。廉静无私，狱讼大省。卒于官，贫至不能敛，僚属助之，始得成敛。